Kunnalla  on etuosto-oikeus kunnassa sijaitsevan kiinteistön kaupassa, jos  kiinteistökauppa kokonaisuutena käsittää yli 5 000 neliömetriä tai Helsingin,  Espoon, Kauniaisten tai Vantaan alueella yli 3 000 neliömetriä. Tähän  pinta-alaan lasketaan mukaan myös edellisen kahden vuoden kiinteistökaupat  saman ostajan ja myyjän välillä samassa kunnassa. Etuostolain mukainen  vakuutus tarkoittaa sitä, että ostaja kirjallisesti vakuuttaa kauppaa  tehtäessä, ettei kyseisiä luovutuksia ole tapahtunut kahden viimeisen vuoden  aikana eikä kaupan pinta-ala siten ylitä mainittuja rajoja.